b'\n_START_ARTICLE_\nGewane (woreda)\n_START_PARAGRAPH_\nGewane je jedna od 31 woreda u regiji Afar u Etiopiji. Predstavlja dio Upravne zone 3. Gewane grani\xc4\x8di na jugu s Amibarom, na zapadu s Bure Mudaytuom, na sjeverozapadu s Upravnom zonom 5, na sjeveru s Upravnom zonom 1, a na istoku s regijom Oromia; rijeka Ava\xc5\xa1 tvori dijelove granice s Upravnim zonama 3 i 5. Gradovi u Gewaneu su Meteka i Gewane._NEWLINE_Prema podacima Sredi\xc5\xa1nje statisti\xc4\x8dke agencije iz 2005. godine, ova woreda je imala procijenjeno stanovni\xc5\xa1tvo od 36.813, od \xc4\x8dega 15.959 mu\xc5\xa1karaca i 20.854 \xc5\xbeena\xc2\xa0; 12.611 ili 34,26% stanovni\xc5\xa1tva \xc5\xbeivi u gradovima, \xc5\xa1to je vi\xc5\xa1e od prosjeka Zone koji iznosi 27,8%. Povr\xc5\xa1ina Gewanea nije poznata, pa se ne mo\xc5\xbee izra\xc4\x8dunati gusto\xc4\x87a stanovni\xc5\xa1tva.'